เจ้าหญิงคิโกะ พระชายาในเจ้าชายฟูมิฮิโตะ

เจ้าหญิงอากิชิโนะ มกุฎราชกุมารี (ญี่ปุ่น: 秋篠宮皇嗣妃殿下; โรมาจิ: Akishino-no-Miya Kōshihi Denka; อังกฤษ: Her Imperial Highness Crown Princess Akishino) 
เจ้าหญิงอากิชิโนะ หรือ เจ้าหญิงคิโกะ ทรงดำรงฐานันดรศักดิ์เป็นพระวรชายาในเจ้าชายอากิชิโนะ มกุฎราชกุมาร และเป็นพระสุณิสาในสมเด็จพระจักรพรรดิอากิฮิโตะและสมเด็จพระจักรพรรดินีมิจิโกะ
ทรงมีพระนามจริงว่า เจ้าหญิงคิโกะ ส่วนเจ้าหญิงอากิชิโนะ เป็นการออกพระนามตามชื่อของราชวงศ์สาขาของพระสวามี (เจ้าชายอากิชิโนะ) ที่ทรงได้รับพระราชทานหลังจากอภิเษกสมรส
สัญลักษณ์ประจำพระองค์ (お印) คือ ดอกไอริสเซโตซ่า (ヒオウギアヤメ)

**พระประวัติ**

**เด็กหญิงคิโกะ คาวะชิมะ**
เด็กหญิงคิโกะ คาวะชิมะ (Kawashima Kiko) เกิดเมื่อวันที่ 11 กันยายน พ.ศ. 2509 (ปีโชวะที่ 41) ที่โรงพยาบาลไซเซไกชิสุโอกะ (静岡済生会総合病院) จังหวัดชิสุโอกะ ประเทศญี่ปุ่น เป็นธิดาของนายทัตสึฮิโกะ คาวะชิมะ และนางคาซุโยะ คาวะชิมะ
เนื่องจากนายทัตสึฮิโกะ คาวะชิมะ (บิดา) ไปศึกษาต่อระดับบัณฑิตศึกษาในมหาวิทยาลัยเพนซิลเวเนีย รัฐเพนซิลเวเนีย สหรัฐอเมริกา จึงทำให้เธอต้องย้ายตามครอบครัวไปอาศัยที่สหรัฐอเมริกาด้วย
เดือนกันยายน พ.ศ. 2512 เธอเข้าศึกษาที่โรงเรียนโรสมอนต์ ทรินิตี้ สังกัดวิทยาลัยโรสมอนต์ รัฐเพนซิลเวเนีย สหรัฐอเมริกา ในช่วงเวลาเดียวกันนี้เธอก็สำเร็จการศึกษาจากโปรแกรมการศึกษาทางไกลสำหรับเด็กปฐมวัย (自由学園幼児生活団通信グループ) โรงเรียน Jiyu Gakuen (人自由学園) กรุงโตเกียว 
เดือนกันยายน พ.ศ. 2513 เธอเข้าศึกษาระดับชั้นปฐมวัยที่โรงเรียนอนุบาลเซนต์แมรี่ ในรัฐเดียวกัน
เดือนกันยายน พ.ศ. 2514 เธอเข้าศึกษาระดับประถมศึกษาที่โรงเรียนประถมศึกษา Henry C. Lea
พ.ศ. 2515 นายทัตสึฮิโกะ คาวะชิมะ (บิดา) ได้รับตำแหน่งผู้ช่วยศาสตราจารย์ที่มหาวิทยาลัยกาคุชูอิน จึงทำให้ครอบครัวต้องย้ายกลับญี่ปุ่น ในช่วงเริ่มแรกเธอได้ไปพักอาศัยกับครอบครัวของทางฝั่งมารดา และเข้าศึกษาที่โรงเรียนประถมศึกษานากะดะ เทศบาลเมืองชิสุโอกะ จังหวัดชิสุโอกะ
จากนั้นจึงย้ายมาพักอาศัยที่โตเกียว และเข้าศึกษาที่โรงเรียนประถมศึกษาวาเซดะ เขตชินจูกุ  กรุงโตเกียว 
เธอได้ย้ายไปศึกษาชั้นประถมศึกษาปีที่ 3 ที่โรงเรียนประถมศึกษาเมจิโระ เขตโทชิมะ กรุงโตเกียว เนื่องจากใกล้ที่ทำงานของบิดา (มหาวิทยาลัยกาคุชูอิน) 
ชั้นประถมศึกษาปีที่ 4 เธอได้ย้ายเข้าศึกษาที่โรงเรียนประถมศึกษากาคุชุอิน กรุงโตเกียว ตามคำแนะนำของมารดา 
พ.ศ. 2519 นายทัตสึฮิโกะ คาวะชิมะ (บิดา) ได้รับเชิญให้เป็นหัวหน้านักวิจัยที่สถาบันวิเคราะห์ระบบประยุกต์นานาชาติ (International Institute for Applied Systems Analysis: IIASA) เมืองลาเซินเบิร์ก ประเทศออสเตรีย จึงทำให้ครอบครัวต้องทำการย้ายที่อยู่อีกครั้งไปยังประเทศออสเตรีย  
เดือนสิงหาคม พ.ศ. 2520 เธอเข้าศึกษาชั้นประถมศึกษาปีที่ 6 ที่โรงเรียน The American International School of Vienna (AIS) ซึ่งนอกจากที่เธอใช้ภาษาอังกฤษได้อย่างคล่องแคล่วแล้ว เธอยังมีการเรียนภาษาเยอรมันจนสามารถใช้สื่อสารในชีวิตประจำวันได้ 
เดือนกันยายน พ.ศ. 2522 เธอย้ายกลับไปศึกษาต่อที่ญี่ปุ่น ในระดับชั้นมัธยมศึกษาตอนต้นและมัธยมศึกษาตอนปลายที่โรงเรียนมัธยมหญิงล้วนกาคุชูอิน  
พ.ศ. 2528 เธอเข้าศึกษาที่ภาควิชาจิตวิทยา คณะมนุษยศาสตร์ มหาวิทยากาคุชูอิน
เธอได้พบกับเจ้าชายอายะ (ฟูมิฮิโตะ) ครั้งแรกที่ร้านหนังสือของมหาวิทยาลัย เนื่องจากเธอทำงานพาร์ทไทม์ที่ร้าน ซึ่งเจ้าชายได้ชวนเธอเข้าชมรมวิจัยด้านธรรมชาติและวัฒนธรรมที่พระองค์ทรงเป็นผู้ก่อตั้ง จึงทำให้เธอและเจ้าชายมีโอกาสพบกันบ่อยครั้งและสนิทกันมากขึ้นผ่านกิจกรรมในชมรม

**การเสกสมรส**
เจ้าหญิงอากิชิโนะในวันเสกสมรส
หลังจากที่เธอและเจ้าชายอายะ (ฟูมิฮิโตะ) เริ่มสนิทกันมากขึ้น เจ้าชายอายะ (ฟูมิฮิโตะ) ก็ได้มีการชวนเธอไปที่พระราชวังตั้งแต่ช่วงแรกๆที่สนิทกัน ทั้งมีการชวนเล่นเทนนิสประเภทคู่กับเจ้าชายอากิฮิโตะ มกุฎราชกุมารและเจ้าหญิงมิจิโกะ มกุฎราชกุมารี และชวนรับประทานของว่างด้วยกัน เพื่อให้เธอสามารถปรับตัวเข้ากับราชวงศ์ได้อย่างราบรื่น 
วันที่ 26 มิถุนายน พ.ศ. 2529 เจ้าชายอายะ (ฟูมิฮิโตะ) ทรงขอเธอแต่งงาน ซึ่งขณะนั้นเจ้าชายทรงมีพระชนมายุ 20 ชัณษา ส่วนเธอมีอายุ 19 ปี
เดือนมีนาคม พ.ศ. 2532 เธอจบการศึกษาระดับปริญญาตรี ภาควิชาจิตวิทยา คณะมนุษยศาสตร์ มหาวิทยากาคุชูอิน
วันที่ 26 สิงหาคม พ.ศ. 2532 มีข่าวรายงานออกมาว่าเธอและเจ้าชายอายะ (ฟูมิฮิโตะ) ทำการหมั้นกันอย่างไม่เป็นทางการ
วันที่ 12 กันยายน พ.ศ. 2532 มีการจัดงานแถลงข่าวอย่างเป็นทางการและให้สื่อสัมภาษณ์ โดยเจ้าชายอายะ (ฟูมิฮิโตะ) กับนางสาวคิโกะ คาวาชิมะ ทรงให้สัมภาษณ์ว่าได้ทำการหมั้นอย่างไม่เป็นทางการเรียบร้อยแล้ว แต่ยังไม่สามารถทำพิธีตามธรรมเนียมราชวงศ์ได้ เนื่องจากในช่วงนั้นอยู่ในช่วงไว้อาลัยของจักรพรรดิโชวะ 
หลังจากการแถลงข่าวว่าเธอหมั้นกับเจ้าชายอายะ (ฟูมิฮิโตะ) เธอก็ตกอยู่ในความสนใจของคนทั้งประเทศ ทุกการปรากฏตัวของเธอได้รับความสนใจจากประชาชน จนถึงขั้นเกิดปรากฏการณ์ "Kiko-Mania" กล่าวคือ มีเด็กหญิงสาวพากันตัดผมและยิ้มแบบสุภาพเลียนแบบเธอ, มีนายหน้าแนะนำให้คนลงทุนในบริษัทไข่มุก เพราะเธอสวมสร้อยไข่มุกในการแถลงข่าว เป็นต้น 
อีกทั้งเธอถูกตั้งฉายาว่าเป็น "3LDKのプリンセス" หรือ เจ้าหญิงอพาร์ทเมนต์ (โดย 3LDK หมาย 3 ห้องนอน, 1 ห้องนั่งเล่น (L), 1 ห้องรับประทานอาหาร (D), 1 ห้องครัว (K)) เนื่องจากเธอพักอาศัยที่อพาร์ทเมนต์ของคณาจารย์มหาวิทยาลัยกาคุชูอิน (ตามสิทธิ์ของบิดา) และอีกฉายาว่า "ซินเดอเรลล่ายุคใหม่ที่เกิดในครอบครัวธรรมดา" ถึงเธอจะเป็นสามัญชนที่อภิเษกสมรสกับราชวงศ์เหมือนกรณีของสมเด็จพระจักรพรรดินีมิจิโกะ แต่ที่แตกต่างคือเธอมาจากครอบครัวฐานะปานกลาง  
วันที่ 12 มกราคม พ.ศ. 2533 มีการจัดพิธีสู่ขอและพิธีหมั้น (納采の儀) อย่างเป็นทางการตามธรรมเนียมราชวงศ์ระหว่างเจ้าชายอายะ (ฟูมิฮิโตะ) กับนางสาวคิโกะ คาวาชิมะ ซึ่งจัดขึ้นหลังการไว้อาลัยของจักรพรรดิโชวะ
วันที่ 29 มิถุนายน พ.ศ. 2533 เจ้าชายอายะ (ฟูมิฮิโตะ) ทรงประกอบพิธีอภิเษกสมรสกับนางสาวคิโกะ คาวาชิมะ 
หลังจากการอภิเษกสมรส เจ้าชายอายะ (ฟูมิฮิโตะ) ทรงได้รับพระราชทานชื่อราชวงศ์สาขา "อากิชิโนะ" จากสมเด็จพระจักรพรรดิอากิฮิโตะ ซึ่งเจ้าชายจะทรงดำรงตำแหน่งผู้นำราชวงศ์สาขานี้ โดยสำนักพระราชวังระบุพระนามในภาษาอังกฤษเป็น "His Imperial Highness Prince Akishino" หรือ "เจ้าชายอากิชิโนะ"
ส่วนนางสาวคิโกะ คาวะชิมะ ได้รับการแต่งตั้งเป็น 文仁親王妃紀子殿下 (Fumihito Shinnōhi Kiko Denka) โดยสำนักพระราชวังญี่ปุ่นระบุพระนามในภาษาอังกฤษเป็น "Her Imperial Highness Princess Akishino" หรือ "เจ้าหญิงอากิชิโนะ"

**เจ้าหญิงอากิชิโนะ**
บาร์บารา บุช (ภรรยาประธานาธิบดีจอร์ช บุช) กำลังอุ้มเจ้าหญิงมาโกะ เมื่อปี พ.ศ. 2535
หลังการอภิเษกสมรสได้ไม่นาน เจ้าหญิงอากิชิโนะก็ได้ตั้งพระครรภ์ และทรงประสูติพระธิดาพระองค์แรก เจ้าหญิงมาโกะ ในวันที่ 23 ตุลาคม พ.ศ. 2534 ซึ่ง เจ้าหญิงมาโกะ ทรงเป็นพระราชนัดดาพระองค์แรกในสมเด็จพระจักรพรรดิอากิฮิโตะและสมเด็จพระจักรพรรดินีมิจิโกะ
วันที่ 29 ธันวาคม พ.ศ. 2537 เจ้าหญิงอากิชิโนะก็ทรงประสูติพระธิดาพระองค์ที่สอง หรือ เจ้าหญิงคาโกะ
พ.ศ. 2538 ทรงสำเร็จการศึกษาในระดับบัณฑิตศึกษา ในสาขาจิตวิทยา คณะมนุษยศาสตร์ มหาวิทยากาคุชูอิน ซึ่งเป็นส่วนแรกของการศึกษาระดับปริญญาเอก
วันที่ 7 กุมภาพันธ์ พ.ศ. 2549 เจ้าหญิงอากิชิโนะทรงเข้ารับการอัลตราซาวด์ ณ พระราชวังที่ประทับ ผลการตรวจคือพบการเต้นของหัวใจทารกและได้รับการยืนยันว่าทรงพระครรภ์เป็นเวลา 6 สัปดาห์แล้ว โดยมีกำหนดการประสูติในเดือนกันยายน ซึ่งสำนักพระราชวังได้ออกประกาศอย่างเป็นทางการในวันที่ 24 กุมภาพันธ์ พ.ศ. 2549
วันที่ 12 กรกฎาคม พ.ศ. 2549 เจ้าหญิงอากิชิโนะทรงเข้ารับการตรวจพระครรภ์ ทราบผลว่ามีภาวะรกเกาะต่ำบางส่วน มีความเสี่ยงที่เลือดจะออกมากและประสูติก่อนกำหนด
วันที่ 6 กันยายน พ.ศ. 2549 เจ้าหญิงอากิชิโนะทรงประสูติพระโอรส เจ้าชายฮิซะฮิโตะ โดยวิธีการผ่าคลอด ซึ่งเป็นราชวงศ์ชายคนล่าสุดของราชวงศ์ญี่ปุ่นในรอบเกือบ 41 ปี โดยพระพลานามัยของทั้งเจ้าหญิงและพระโอรสนั้นสมบูรณ์ปลอดภัยดีleftพ.ศ. 2552 สมาคมส่งเสริมวิชาการแห่งประเทศญี่ปุ่น (JSPS) ได้จัดตั้งระบบ "特別研究員-RPD制度" ขึ้นเพื่อช่วยเหลือนักวิจัยหญิงที่ต้องหยุดการทำวิจัยเนื่องจากการคลอดบุตรหรือเลี้ยงดูบุตร สามารถกลับเข้าสู่วงการวิจัยได้อีกครั้ง ด้วยระบบนี้จึงทรงได้รับการแต่งตั้งเป็น "นักวิจัยกิตติมศักดิ์" และได้กลับมาการวิจัยอีกครั้ง ซึ่งมหาวิทยาลัยโอชาโนะมิซุเป็นสถาบันที่รับรองการทำวิจัยของพระองค์ โดยทรงดำเนินการวิจัยเกี่ยวกับความรู้และพฤติกรรมที่เกี่ยวข้องกับวัณโรคจากมุมมองด้านจิตวิทยาสุขภาพ 
ด้วยสาเหตุนี้จึงทำให้พระองค์ทรงให้เจ้าชายฮิซะฮิโตะเข้าศึกษาระดับชั้นอนุบาลในสังกัดมหาวิทยาลัยมหาวิทยาลัยโอชาโนะมิซุ เนื่องจากเป็นโควตาของนักวิจัยหญิงที่ทำงานในสถาบัน
พ.ศ. 2556 ทรงสำเร็จการศึกษาในระดับปริญญาเอกสาขาในสาขาจิตวิทยา คณะมนุษยศาสตร์ มหาวิทยากาคุชูอิน

**มกุฎราชกุมารี (พระวรชายาในมกุฎราชกุมาร)**
เจ้าชายและเจ้าหญิงอากิชิโนะ ในงานพระราชพิธีขึ้นครองราชย์ของสมเด็จพระจักรพรรดินารุฮิโตะ
วันที่ 1 พฤษภาคม พ.ศ. 2563 สมเด็จพระจักรพรรดินารุฮิโตะเสด็จขึ้นครองราชย์ ทำให้เจ้าชายอากิชิโนะ พระสวามี ทรงขึ้นเป็นรัชทายาทลำดับที่ 1 ตามกฎหมายราชวงศ์ญี่ปุ่น
วันที่ 8 พฤศจิกายน พ.ศ. 2563 สำนักพระราชวังจัดพิธี "立皇嗣の礼" ซึ่งเป็นพิธีที่สมเด็จพระจักรพรรดินารุฮิโตะทรงแต่งตั้งเจ้าชายอากิชิโนะขึ้นเป็น 皇嗣 (Kōshi) หรือมกุฎราชกุมารแห่งราชวงศ์ญี่ปุ่นอย่างเป็นทางการ พระนามเต็มของเจ้าชายอากิชิโนะจึงเปลี่ยนเป็น 秋篠宮皇嗣殿下 (Akishino-no-Miya Kōshi Denka) โดยสำนักพระราชวังระบุพระนามในภาษาอังกฤษว่า "His Imperial Highness Crown Prince Akishino" (เจ้าชายอากิชิโนะ มกุฎราชกุมาร)
เจ้าหญิงอากิชิโนะ ก็ทรงได้รับการแต่งตั้งเป็นพระชายาของมกุฎราชกุมาร โดยมีพระนามเต็มว่า 秋篠宮皇嗣妃殿下 (Akishino-no-Miya Kōshihi Denka) ซึ่งสำนักพระราชวังระบุพระนามในภาษาอังกฤษว่า "Her Imperial Highness Crown Princess Akishino" (เจ้าหญิงอากิชิโนะ มกุฎราชกุมารี)

**พระกรณียกิจ**

**ทรงดำรงตำแหน่งในองค์กร **
 สมาชิกสำรองสภาราชวงศ์ญี่ปุ่น- รองประธานกิตติมศักดิ์สภากาชาดญี่ปุ่น (2535)- ประธานสมาคมป้องกันวัณโรคแห่งประเทศญี่ปุ่น (2537)- นักวิจัยกิตติมศักดิ์สมาคมส่งเสริมวิชาการแห่งประเทศญี่ปุ่น (JSPS) (2552)- ประธานมูลนิธิแม่และเด็ก (2553)- ประธานกิตติมศักดิ์สมาคมวัฒนธรรมและผู้สนับสนุนวัดไดโช (2558)- นักวิจัยรับเชิญพิเศษ สถาบันวิจัยวิทยาศาสตร์การศึกษาพัฒนาการมนุษย์ มหาวิทยาลัยโอชาโนะมิซุ (2560)- สมาชิกกิตติมศักดิ์สหภาพนานาชาติต่อต้านวัณโรคและโรคปอด (UNION) (2561)

**พระนิพนธ์**
ทรงแปลหนังสือภาพในซีรีส์ "IT'S A WILDLIFE BUDDY" ซึ่งเขียนโดย Vicky Egan และวาดโดย Daniela De Luca ซึ่งทรงงานนี้ในช่วงเลี้ยงดูพระโอรส เจ้าชายฮิซะฮิโตะ หลังประสูติ- Ben The Beaver (2550) ISBN  4787585711- Harry The Wolf (2550) ISBN 478758572X- Lizzie The Elephant (2551) ISBN 4787585762- Josh The Anteater (2551) ISBN 4787585797- Celia The Tiger (2551) ISBN 4787585827

**เยือนต่างประเทศ**
25x25px
เจ้าชายและเจ้าหญิงอากิชิโนะ เสด็จเยือนสหราชอาณาจักร เมื่อปี พ.ศ. 2566

**ไทย**
 เดือนพฤศจิกายน พ.ศ. 2535 เสด็จพร้อมเจ้าชายอากิชิโนะ ทรงเยือนประเทศไทยอย่างเป็นทางการ- วันที่ 16 - 22 กันยายน พ.ศ. 2538 ตามเสด็จเจ้าชายอากิชิโนะ เนื่องจากเจ้าชายทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยเกษตรศาตร์และมหาวิทยาลัยบูรพา- วันที่ 9 - 11 มีนาคม พ.ศ. 2539 เสด็จพร้อมเจ้าชายอากิชิโนะ ทรงเข้าร่วมงานพระบรมศพสมเด็จพระศรีนครินทราบรมราชชนนี- วันที่ 27 มิถุนายน - 8 กรกฎาคม พ.ศ. 2542 เสด็จพร้อมเจ้าชายอากิชิโนะ เพื่อส่งเสริมความสัมพันธ์ระหว่างประเทศ- วันที่ 2 - 5 สิงหาคม พ.ศ. 2544 ตามเสด็จเจ้าชายอากิชิโนะ เนื่องจากเจ้าชายทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยศรีนคริทรวิโรฒน์ และจุฬาลงกรณ์มหาวิทยาลัย- วันที่ 7 - 21 สิงหาคม พ.ศ. 2546 เสด็จพร้อมเจ้าชายอากิชิโนะ, เจ้าหญิงมาโกะ, และเจ้าหญิงคาโกะ เพื่อทรงร่วมถวายพระพรสมเด็จพระนางเจ้าสิริกิติ์ พระบรมราชินีนาถ เนื่องในวันคล้ายวันพระราชสมภพ 72 พรรษา และทรงเยี่ยมชมศูนย์ฝึกอบรมใกล้พระตำหนักจิตรลดารโหฐาน- วันที่ 26 - 27 ตุลาคม พ.ศ. 2560 เสด็จพร้อมเจ้าชายอากิชิโนะ ทรงเข้าร่วมงานพระบรมศพพระบาทสมเด็จพระเจ้าอยู่หัว ภูมิพลอดุลยเดช
25x25px

**สหรัฐอเมริกา**
 วันที่ 4 - 9 มิถุนายน พ.ศ. 2561 เสด็จพร้อมเจ้าชายอากิชิโนะ ทรงเยือนรัฐฮาวาย เพื่อเข้าร่วมงานครบรอบ 150 ปีการอพยพของชาวญี่ปุ่น
25x25px

**ศรีลังกา**
25x25px

**ปากีสถาน**
25x25px

**อินเดีย**
 วันที่ 5 - 24 พฤศจิกายน พ.ศ. 2535 เสด็จพร้อมเจ้าชายอากิชิโนะ ทรงเข้าร่วมงานครบรอบ 40 ปี การสถาปนาความสัมพันธ์ทางการทูต
25x25px

**อินโดนีเซีย**
 วันที่ 18 - 25 มกราคม พ.ศ. 2551 เสด็จพร้อมเจ้าชายอากิชิโนะ ทรงร่วมงานพิธีเปิดงานครบรอบ 50 ปีความสัมพันธ์ทางการทูต
25x25px

**ออสเตรเลีย**
 วันที่ 9 - 16 ตุลาคม พ.ศ. 2538 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**ภูฏาน**
 วันที่ 26 กุมภาพันธ์ - 7 มีนาคม พ.ศ. 2540 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ- วันที่ 16 - 25 สิงหาคม พ.ศ. 2562 เสด็จพร้อมเจ้าชายอากิชิโนะ และเจ้าชายฮิซะฮิโตะ ทรงเยี่ยมสมเด็จพระราชาธิบดีชิกเม เคซาร์ นัมกเยล วังชุก และสมเด็จพระราชินีเจจุน ปัทมา วังชุก
30x30px

**เนปาล**
 วันที่ 26 กุมภาพันธ์ - 7 มีนาคม พ.ศ. 2540 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**เม็กซิโก**
 วันที่ 9 - 22 พฤษภาคม พ.ศ. 2540 เสด็จพร้อมเจ้าชายอากิชิโนะ ทรงเข้าร่วมงานครบรอบ 100 ปีของการอพยพของชาวญี่ปุ่น- วันที่ 30 กันยายน - 10 ตุลาคม พ.ศ. 2557 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 400 ปีที่คณะทูตญี่ปุ่นเยือนเม็กซิโก
25x25px

**จาไมกา**
 วันที่ 9 - 22 พฤษภาคม พ.ศ. 2540 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**ฟิลิปปินส์**
 วันที่ 16 - 20 กุมภาพันธ์ พ.ศ. 2541 เสด็จพร้อมเจ้าชายอากิชิโนะ ทรงร่วมพิธีเปิดงานเทศกาลความสัมพันธ์ญี่ปุ่น-ฟิลิปปินส์ และงานครบรอบ 100 ปีการประกาศเอกราชของฟิลิปปินส์
25x25px

**จีน**
 วันที่ 3 - 14 สิงหาคม พ.ศ. 2541 เสด็จพร้อมเจ้าชายอากิชิโนะ เนื่องจากเจ้าชายทรงทำวิจัยเกี่ยวกับนก
25x25px

**อาร์เจนตินา**
 วันที่ 25 กันยายน - 8 ตุลาคม พ.ศ. 2541 เสด็จพร้อมเจ้าชายอากิชิโนะ ทรงเข้าร่วมงานครบรอบ 100 ปีความสัมพันธ์ระหว่างญี่ปุ่น-อาร์เจนตินา- วันที่ 25 มกราคม - 5 กุมภาพันธ์ พ.ศ. 2557 เสด็จพร้อมเจ้าชายอากิชิโนะ ทรงร่วมงานครบรอบ 50 ปีของข้อตกลงการอพยพ
25x25px

**เวียดนาม**
 วันที่ 27 มิถุนายน - 8 กรกฎาคม พ.ศ. 2542 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ- วันที่ 20 - 25 กันยายน พ.ศ. 2566 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต
25x25px

**ลาว**
 วันที่ 27 มิถุนายน - 8 กรกฎาคม พ.ศ. 2542 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**เยอรมนี**
 วันที่ 26 - 29 กันยายน พ.ศ. 2542 เสด็จพร้อมเจ้าชายอากิชิโนะ ทรงเข้าร่วมพิธีเปิดงานความสัมพันธ์ระหว่างเยอรมนี-ญี่ปุ่น
25x25pxเจ้าชายและเจ้าหญิงอากิชิโนะเสด็จเยือนอิตาลี เมื่อ พ.ศ. 2559

**เนเธอร์แลนด์**
 วันที่ 17 - 20 พฤษภาคม พ.ศ. 2544 เสด็จพร้อมเจ้าชายอากิชิโนะ ทรงเข้าร่วมงานอภิเษกสมรสของเจ้าชายคอนสตันตินแห่งเนเธอร์แลนด์- วันที่ 14 - 17 ตุลาคม พ.ศ. 2545 เสด็จพร้อมเจ้าชายอากิชิโนะ ทรงเข้าร่วมงานพระศพเจ้าชายเคลาส์แห่งเนเธอร์แลนด์- วันที่ 29 - 31 มีนาคม พ.ศ. 2547 เสด็จพร้อมเจ้าชายอากิชิโนะ ทรงเข้าร่วมงานพระบรมศพสมเด็จพระราชินีนาถยูเลียนาแห่งเนเธอร์แลนด์- วันที่ 21 - 28 สิงหาคม พ.ศ. 2552 เสด็จพร้อมเจ้าชายอากิชิโนะ ทรงเข้าร่วมงานเฉลิมฉลองการครบรอบ 400 ปีการค้าระหว่างญี่ปุ่นกับเนเธอร์แลนด์
25x25px

**กัมพูชา**
 วันที่ 21 - 28 มิถุนายน พ.ศ. 2544 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**มองโกเลีย**
 วันที่ 19 - 28 มิถุนายน พ.ศ. 2545 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**ฟิจิ**
25x25px

**ตองกา**
25x25px

**ซามัว**
 วันที่ 27 กันยายน - 7 ตุลาคม พ.ศ. 2546 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**ลักเซมเบิร์ก**
 วันที่ 14 - 16 มกราคม พ.ศ. 2548 เสด็จพร้อมเจ้าชายอากิชิโนะ ทรงเข้าร่วมงานพระศพแกรนด์ดัชเชสโฌเซฟีน-ชาร์ล็อตแห่งลักเซมเบิร์ก
25x25px

**ออสเตรีย**
25x25px

**บัลแกเรีย**
25x25px

**โรมาเนีย**
 วันที่ 10 - 23 พฤษภาคม พ.ศ. 2552 เสด็จพร้อมเจ้าชายอากิชิโนะ ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบ
25x25px

**ฮังการี**
 วันที่ 10 - 23 พฤษภาคม พ.ศ. 2552 เสด็จพร้อมเจ้าชายอากิชิโนะ ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบ

**Flag of Costa Rica คอสตาริกา**
 วันที่ 24 มกราคม - 1 กุมภาพันธ์ พ.ศ. 2554 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต
25x25px

**อูกานดา**
 วันที่ 11 - 17 มิถุนายน พ.ศ. 2555 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 75 ปีความสัมพันธ์ทางการทูต
25x25px

**โครเอเชีย**
25x25px

**สโลวะเกีย**
25x25px

**สโลวีเนีย**
 วันที่ 19 - 30 มิถุนายน พ.ศ. 2556 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 20 ปีความสัมพันธ์ทางการทูต
25x25px

**เปรู**
 วันที่ 25 มกราคม - 5 กุมภาพันธ์ พ.ศ. 2557 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 140 ปีความสัมพันธ์ทางการทูต
25x25px

**แซมเบีย**
 วันที่ 27 มิถุนายน - 8 กรกฎาคม พ.ศ. 2557 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต
25x25px

**แทนซาเนีย**
 วันที่ 27 มิถุนายน - 8 กรกฎาคม พ.ศ. 2557 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**กัวเตมาลา**
 วันที่ 30 กันยายน - 10 ตุลาคม พ.ศ. 2557 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
25x25px

**บราซิล**
 วันที่ 27 ตุลาคม - 10 พฤศจิกายน พ.ศ. 2558 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 120 ปีความสัมพันธ์ทางการทูต
25x25px

**อิตาลี**
 วันที่ 10 - 17 พฤษภาคม พ.ศ. 2559 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 150 ปีความสัมพันธ์ทางการทูต
25x25px
เจ้าชายและเจ้าหญิงอากิชิโนะ เสด็จเยือนฟินแลนด์ เมื่อปี พ.ศ. 2562

**ชิลี**
 วันที่ 25 กันยายน - 4 ตุลาคม พ.ศ. 2560 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 120 ปีความสัมพันธ์ทางการทูต
25x25px

**โปแลนด์**
25x25px

**ฟินแลนด์**
 วันที่ 27 มิถุนายน - 6 กรกฎาคม พ.ศ. 2562 เสด็จพร้อมเจ้าชายอากิชิโนะ  ทรงเยือนส่งเสริมความสัมพันธ์ระหว่างประเทศ ในงานครอบ 100 ปีความสัมพันธ์ทางการทูต
25x25px

**สหราชอาณาจักร**
 วันที่ 4 - 7 พฤษภาคม พ.ศ. 2566 เสด็จพร้อมเจ้าชายอากิชิโนะ ทรงเข้าร่วมพิธีบรมราชาภิเษกของพระเจ้าชาลส์ที่ 3
25x25px

**ตุรกี**
 วันที่ 3 - 8 ธันวาคม พ.ศ. 2567 เสด็จพร้อมเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 100 ปีความสัมพันธ์ทางการทูต

**พระอิสริยยศ**

**ประวัติพระอิสริยยศ**
 11 กันยายน พ.ศ. 2509 - 29 มิถุนายน พ.ศ. 2533: คิโกะ คาวะชิมะ (Kawashima Kiko)- 29 มิถุนายน พ.ศ. 2533 - 8 พฤศจิกายน พ.ศ. 2563: เจ้าหญิงอากิชิโนะ (ญี่ปุ่น: 文仁親王妃紀子殿下; โรมาจิ: Fumihito Shinnōhi Kiko Denka; อังกฤษ: Her Imperial Highness Princess Akishino) - 8 พฤศจิกายน พ.ศ. 2563 - ปัจจุบัน: เจ้าหญิงอากิชิโนะ มกุฎราชกุมารี (ญี่ปุ่น: 秋篠宮皇嗣妃殿下; โรมาจิ: Akishino-no-Miya Kōshihi Denka; อังกฤษ: Her Imperial Highness Crown Princess Akishino)

**เครื่องราชอิสริยาภรณ์**

**เครื่องราชอิสริยาภรณ์ญี่ปุ่น**
 JPN Hokan-sho 1Class BAR‎‎ เครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย) (2533)

**เครื่องราชอิสริยาภรณ์ต่างประเทศ**
 BEL Kroonorde Grootkruis BAR Order of the Crown (Belgium) ชั้นประถมาภรณ์ - ประเทศเบลเยี่ยม- ESP Isabella Catholic Order GC เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์ - ประเทศสเปน (2551)- NED Kroonorde A1 BAR Order of the Crown (Netherland) ชั้นประถมาภรณ์ - ประเทศเนเธอร์แลนด์ (2557)- PER Order of the Sun of Peru - Grand Cross BAR เครื่องอิสริยาภรณ์พระอาทิตย์แห่งเปรู ชั้นประถมาภรณ์ - ประเทศเปรู (2557)- SWE Order of the Polar Star (after 1975) - Commander Grand Cross BAR เครื่องราชอิสริยาภรณ์ดาวขั้วโลก ชั้นประถมาภรณ์ - ประเทศสวีเดน

**เกร็ด**
 Robert Douglas ผู้ที่ทำงานกับนายทัตสึฮิโกะ คาวะชิมะ (บิดา) ได้ให้สัมภาษณ์เกี่ยวกับพระองค์ในวัยเด็กว่า "พระองค์ทรงเป็นคนที่เป็นมิตร มีชีวิตชีวา และสดใสหลักแหลมมาก"- ทรงเริ่มเรียนขี่มาตั้งแต่อายุ 5 ชัณษา และเคยเข้าค่ายฝึกขี่ม้า ตอนที่พระองค์อาศัยอยู่ที่ออสเตรีย- วันที่ 26 มิถุนายน พ.ศ. 2529 เจ้าชายทรงขอเจ้าหญิงแต่งงานระหว่างรอสัญญาณไฟเดินข้ามถนนที่สี่แยกหน้าสถานีเมจิโระ - เจ้าชายทรงมอบแหวนหมั้นที่ทำเป็นรูปทรงปลาดุกให้กับพระองค์ เนื่องจากปลาดุกเป็นสิ่งที่เจ้าชายทรงวิจัยในช่วงนั้น - มีการสร้างอนิเมชันเรื่อง "平成のシンデレラ 紀子さま物語" (เจ้าหญิงคิโกะ ซินเดอเรลล่ายุคเฮเซ) ผลิตโดยสตูดิโอโคเมท ฉายทาง Fuji TV ในวันที่ 29 มิถุนายน พ.ศ. 2533 เพื่อเฉลิมฉลองการอภิเษกสมรสระหว่างเจ้าชายและเจ้าหญิงอากิชิโนะ โดยมีนักร้อง ฮิเดมิ อิชิคาวะ พากย์เสียงเจ้าหญิง และผู้ประกาศข่าว ชินสุเกะ คะไซ พากย์เสียงเจ้าชาย- ทรงเรียนการเล่นซิทเทอร์จากโทชิโกะ ไนโต และทรงโปรดเล่นเพลงพื้นเมืองของออสเตรีย- ทรงสามารถใช้ภาษามือได้ และสามารถกล่าวสุนทรพจน์โดยใช้ภาษามือ- ทรงเริ่มเรียนเทนนิสตอนมัธยมศึกษาปีที่ 4 ทรงเล่นแนวตั้งรับลูก ไม่เน้นเกมบุกคล้ายกับสมเด็จพระจักรพรรดินีมิชิโกะ- หนังสือเล่มโปรดของพระองค์คือ "こころの旅" (การเดินทางของจิตใจ)- พระองค์ทรงทำข้าวกล่อง (เบนโตะ) ให้เจ้าชายฮิซะฮิโตะด้วยพระองค์เอง บางครั้งมีการนำใบหัวไชเท้าที่ปลูกอยู่ในสวนพระตำหนักมาผัดใส่ในข้าวกล่อง หรือบางครั้งก็นำมาดองทำเป็นเครื่องเคียง

**พงศาวลี**

**อ้างอิง**

**แหล่งข้อมูลอื่น**
  เจ้าชายฟูมิฮิโตะและพระชายา — เว็บไซต์สำนักพระราชวังญี่ปุ่น -  BBC | Japan welcomes imperial baby boy
หมวดหมู่:เจ้าหญิงญี่ปุ่น
หมวดหมู่:โคชิฮิ (มกุฎราชกุมารี)
หมวดหมู่:บุคคลจากชิซูโอกะ